laion/Wikipedia-Exotic huggingface dataset:
רומן ריגול (אקונין)

"רומן ריגול" (ברוסית: Шпио́нский рома́н) הוא ספר מאת בוריס אקונין, השני בסדרת ה"ז'אנרים". במלחמת העולם השנייה באביב 1941, ערב מבצע ברברוסה, הוציא לפועל המודיעין הגרמני מבצע הטעיה מורכב, שמטרתו לשכנע את מנהיגות ברית המועצות כי לא תתרחש מתקפה של גרמניה על ברית המועצות. המשימה מופקדת בידי הסוכן שתחת שם הקוד "ואסר". המבצע הנאצי מצליח: הסוכן נפגש עם סטלין ומשכנע אותו כי לא תהיה מלחמה עד 1943. המודיעין הסובייטי, שנחלש עקב גל הדיכויים האחרון, לא יכול לעשות דבר כדי להתנגד לסוכנים המנוסים של האבווהר, למרות המאמצים שנעשים על ידי ראש המודיעין הנחוש אך הנאיבי, לברנטי בריה. הסוכן ואסר מעוכב, אבל אז מקבל התנצלות רשמית, ונשלח במטוס ממשלתי לגרמניה אל אביו, שמסתבר שעובד כסגן ראש האבווהר וילהלם קנריס. יגור דורין – ספורטאי-מתאגרף ממועדון "דינמו", מגויס על ידי מייג'ור אוקטובר בשל הצלחתו בספורט והניב הבווארי השגור בפיו. מייג'ור אוקטובר – בכיר בשירות ביטחון המדינה, ראש היחידה המיוחדת "רעיון", שמטרתו לחשוף את הסוכן ואסר ולגלות את תאריך תחילת הפלישה הגרמנית. ככל הנראה, בסופו של הספר הוא נורה לאחר ששחרר את ואסר וניסו לעצור אותו. ואסר – סוכן אבווהר (בנו של יוזף פון טאופילה, סגנו של קנריס), עובד במסווה כקצין ביטחון המדינה קוגן. נדיה סורין – מושא אהבתו של איגור דורין. לז'אווה – רב-סרן; שיגר דיווחים כוזבים על אוקטובר. אדמירל וילהלם קנריס הוא ראש האבווהר (בספר נקרא "וילי") אדולף היטלר (מתואר בעקיפין) יוסיף סטלין (מכונה "המנהיג") לברנטי בריה (מכונה "הקומיסר העממי") וסבולוד מרקולוב ("קומיסר ביטחון המדינה", או "וסבולוד ניקולאייביץ'.") וינסטון צ'רצ'יל ניקולאי יז'וב רודולף הס אנתוני אידן פרנסיסקו פרנקו ליובוב סרובה – דמות שמיזגה למעשה שני אישים אמיתיים: ליובוב אורלובה וולנטינה סרובה. רבים מהגיבורים קשורים בצורה זו או אחרת לפנדורין, הגיבור הראשי בסדרת ספרי "הרפתקאותיו של אראסט פנדורין": יגור דורין, הוא יליד הכפר דורינו, שבעבר היה שייך למשפחת פון דורן (פנדורין); אוקטובר, אם לשפוט לפי התגובה שלו בשיחה עם דורין, הכיר את אראסט פטרוביץ'; ואסר הוא צאצא למשפחת פון טאופלס, מטירת טאופלס, שעד סוף המאה ה-17 השתייכה לפון דורן.  ערך מורחב – המרגל (סרט, 2012) הספר עובד לסרט "המרגל" בהפקת ניקיטה מיכאלקוב ואולפני T3 שבבעלותו (בוים על ידי אלכסיי אדריאנוב). הסרט עלה לאקרנים לראשונה ב-5 באפריל 2012. Корветтен-капитан Экранизация «Шпионского романа» Акунина выходит в прокат 5 апреля Ъ-Власть — «А разве обязательно нужна в фильме мораль?»
אליפות העולם בשחמט 1985

אליפות העולם בשחמט 1985 הייתה תחרות לקביעת אלוף העולם בשחמט, שאורגנה על ידי פיד"ה. השלב הסופי, בו התמודדו בדו-קרב אלוף העולם אנטולי קרפוב וגארי קספרוב, נערך בין 3 בספטמבר 1985 ל-9 בנובמבר 1985, והסתיים בניצחון של קספרוב, שהפך לאלוף העולם בגיל 22. גמר אליפות העולם בשחמט 1984 הסתיים ללא הכרעה. נשיא פיד"ה הכריז על הפסקת המפגש "לאור תשישות המשתתפים והמארגנים". אנטולי קרפוב וגארי קספרוב התנגדו למהלך. בסופו של דבר לפי דבריו של נשיא פיד"ה "קרפוב הסכים וקספרוב קיבל את גזר הדין". הוחלט על עריכת מפגש חוזר במהלך שנת 1985. במאי 1985 התקיים קונגרס פיד"ה שהחליט על שינוי מתכונת המשחקים: מספר המשחקים הוגבל ל-24 אם לא תהיה הכרעה קרפוב יישאר להיות אלוף אם קספרוב ינצח במפגש לקרפוב יהיה זכות למפגש חוזר במהלך שנת 1986. דו-קרב נערך בין 3 בספטמבר לבין 9 בנובמבר 1985. לאחר 23 משחקים, על קרפוב היה לנצח במשחק האחרון כדי להישאר אלוף העולם, אך קספרוב, ניצח במשחק זה, והוכתר לאלוף העולם. מדיה וקבצים בנושא אליפות העולם בשחמט 1985 בוויקישיתוף משחקי הדו-קרב
מצעד האלבומים הבריטי

מצעד האלבומים הבריטי (באנגלית: UK Albums Chart) הוא מצעד אלבומים אשר מופעל על ידי חברת המצעדים הרשמית. המצעד המלא מכיל את 100 האלבומים הגדולים בממלכה המאוחדת, אשר מבוססים על הורדות דיגיטליות הזרמות מדיה ומכירות נקיות. מצעד זה קיים כבר מיולי 1956, ומתעדכן בימי שישי בכל שבוע. המצעד בדומה למצעד הסינגלים הבריטי, מתעדכן בימי שישי, ומכיל בתוכו את 100 האלבומים הגדולים ביותר בבריטניה. חלק מן האלבומים אשר נמצאים במצעד הם אלבומי רמיקס, אלבומי אולפן, מיני-אלבומים, אלבומי להיטים, וכולי. בשונה מהבילבורד 200, אשר מכיל בתוכו גם אלבומי די וי די, במצעד האלבומים הבריטי ישנו מצעד משני שנועד עבור אלבומי די וי די בלבד. בשנות ה-2000, פרסמו המצעד טבלה המכילה בתוכה "זמרים של להיט אחד", שנכללים בה בשל הוצאת אלבום מצליח אחד בלבד. האמן הראשון אשר נכלל ברשימה היה פרדי קנון עם אלבומו "The Explosive Freddy Cannon". ב-8 בספטמבר 2012, הזמרת הבריטית ריטה אורה, נכנסה לרשימה גם כן עם אלבומה היחידי, Ora. על פי מצעד האלבומים הבריטי, חמשת האלבומים הנמכרים ביותר בכל הזמנים בבריטניה הם, Greatest Hits של קווין, Gold: Greatest Hits של אבבא, Sgt. Pepper's Lonely Hearts Club Band של הביטלס, 21 של אדל, ו-What's The Story?) Morning Glory), של אואזיס. להלן רשימת שיאים נבחרים מתוך מצעד האלבומים הבריטים: הביטלס - 15 אלביס פרסלי - 13 מדונה - 12 רובי ויליאמס - 12 הרולינג סטונז - 12 דייוויד בואי - 11 יו טו - 10 ברוס ספרינגסטין - 10 מייקל ג'קסון - 10 אבבא - 9 קווין - 9 (1026) קווין - Greatest Hits (825) אבבא - ABBA Gold: Greatest Hits (811) בוב מארלי והוויילרס - Legend (719) פליטווד מק - Rumours (521) מיט לוף - Bat Out of Hell (518) פינק פלויד - The Dark Side of the Moon (374) אמנים שונים - The Sound of Music (372) קווין - Greatest Hits II (357) איימי ויינהאוס - Back to Black (338) מדונה - The Immaculate Collection חברת המצעדים הרשמית אתר האינטרנט הרשמי של מצעד האלבומים הבריטי האתר הרשמי, חברת המצעדים הרשמית מצעד האלבומים הבריטי "Official Albums Chart to include streaming data for first time" (באנגלית). נבדק ב-2018-03-03. Official Albums Chart Top 100 | Official Charts Company, www.officialcharts.com (באנגלית) Cookie Policy, www.officialcharts.com (באנגלית) Official DVD Chart Top 100 | Official Charts Company, www.officialcharts.com (באנגלית) "One hit album wonders – huge albums that were hard acts to follow" (באנגלית). נבדק ב-2018-03-03. WebCite query result, www.webcitation.org (באנגלית) Official Charts Company, www.officialcharts.com (באנגלית) Official Charts Company, www.officialcharts.com (באנגלית) "Greatest of the greatest? The Top 10 biggest hits collections revealed" (באנגלית). נבדק ב-2018-03-03. Official Charts Analysis: The Beatles' Sgt Pepper's returns to No.1 after 50 years, www.musicweek.com (באנגלית) "Second time very lucky: 12 artists who beat the sophomore slump" (באנגלית). נבדק ב-2018-03-03. "The UK's 60 official biggest selling albums of all time revealed" (באנגלית). נבדק ב-2018-03-03.
זולטאן ריבלי

זולטאן ריבלי (בהונגרית: Zoltán Ribli ;‏ נולד ב-6 בספטמבר 1951, מוהאץ' הונגריה) הוא שחמטאי הונגרי בדרגת רב אמן. היה אלוף הונגריה בשחמט, התחרה באליפות העולם בשחמט. זולטאן ריבלי פעמיים היה אלוף אירופה לנוער (ב-1969 ו-1971). בשנים 1973, 1974 ו-1977 הוא היה אלוף הונגריה בשחמט. בשנים 1984 ו-1987 הוא העפיל לשלבים המתקדמים של אליפות העולם. בשנת 1984 הוא הודח בחצי הגמר על ידי וסילי סמיסלוב. בשנת 1986 הוא ניצח בתחרות השחמט בדורטמונד במהלך שנות ה-70 וה-80 של המאה ה-20 ריבלי זכה במספר תחרויות חשובות. מאוחר יותר הוא השתתף בתחרויות מעטות, אך אפילו בשנת 2002 הצליח לנצח בתחרות[דרושה הבהרה]. ריבלי כתב מספר ספרים בנושא שחמט. בין השנים 1970 ל-1994 השתתף זולטאן ריבלי ב-12 אולימפיאדות שחמט: מדיה וקבצים בנושא זולטאן ריבלי בוויקישיתוף זולטאן ריבלי, באתר צ'סגיימס (באנגלית) זולטאן ריבלי, באתר פיד"ה (באנגלית) כרטיס באתר פיד"ה (באנגלית) Ribli, Zoltán - Men's Chess Olympiads, באתר אולימפבייס (באנגלית)
רכס וינסטון צ'רצ'יל

רכס וינסטון צ'רצ'יל (באנגלית: Winston Churchill Range) הוא רכס הרים ברכסי פארק שבהרי הרוקי הקנדיים, בשטח הפארק הלאומי ג'ספר בפרובינציות אלברטה וקולומביה הבריטית שבקנדה. הרכס נקרא על שם סר וינסטון צ'רצ'יל, ראש ממשלת בריטניה. שטחו של הרכס 410 קמ"ר, אורכו של הרכס 31 קילומטרים, רוחבו 23 קילומטרים; גבולו המזרחי של הרכס הוא נהר סאנואפטה, החל מהגבול בין הפארק הלאומי באנף לפארק הלאומי ג'ספר, וצפונה עד מפלי סאנואפטה; גבולו המערבי של הרכס הוא נהר אתבסקה. ברכס מצויים ההרים והפסגות הבאים: Jane G. Ferrigno, Glaciers of North America, U.S. Geological Survey Professional Paper, p. 260 רכס וינסטון צ'רצ'יל באתר ממשלת קנדה רכס וינסטון צ'רצ'יל באתר peakbagger רכס וינסטון צ'רצ'יל באתר summitsearch תצלום לוויין של הרכס מפה טופוגרפית של הרכס תחזית מזג אוויר עדכנית לפסגות רכס וינסטון צ'רצ'יל - לפי גובהן של הפסגות לפי מקור אחר שטחון של הרכס 370 קמ"ר מידע גאוגרפי על שטח הרכס
FEM (ערוץ טלוויזיה)

FEM (מתייחס ל"נשית" וכן ל"חמש" בנורווגית) הוא ערוץ טלוויזיה המשודר בנורווגיה מהממלכה המאוחדת. הערוץ נמצא בבעלות האחים וורנר דיסקברי (אנ'). הערוץ מתמקד בקהל הנשים הצעירות. הערוץ משודר מלונדון והערוץ התאום שלו הוא TVNorge, כחלק מקבוצת התקשורת Discovery Communications Nordic. בשנת 2020 צפו בערוץ 1.9% מהצופים בנורווגיה. צעירים חסרי מנוח צעיר ב-10 שנים פשוט נהדרת אהבה גדולה מכושפות ניקוי מטאטא בידור הערב הדוקטורים גראם נורטון הלוחשת לרוחות אני חולם על ג'יני קייט פלוס 8 קימורה: החיים במסלול פאב Wildfire מגע של מלאכים אחיות או לא להיות Vox TV3 TV6 אתר האינטרנט הרשמי של FEM LyngSat Market shares Norweigian TV channels, media norway
הר וייס

הר וייס (באנגלית: Mount Weiss) הוא הר המהווה חלק מרכס וינסטון צ'רצ'יל בהרי הרוקי הקנדיים, בפרובינציית אלברטה שבקנדה. גובהו של ההר 3,090 מטרים מעל פני הים, והוא ממוקם בעמק נהר סאנוואטפה בשטח הפארק הלאומי ג'ספר. שמו של ההר ניתן לו בשנת 1972, והוא נקרא על שם ג'ו וייס (Joe Weiss) אשר במשך 45 שנים חקר את אזור ג'ספר. הראשונים שטיפסו לפסגת ההר היו ה. ל. פורר (H.L. Fuhrer) ורעייתו ו-ב. מרטין (B. Martin) בשנת 1971. הר וייס באתר ממשלת קנדה נתוני מזג אוויר עדכניים עבור הר וייס, לפי גבהים הר וייס באתר peakbagger תצלום לוויין ומידע גאוגרפי מפה טופוגרפית של אזור הר וייס הר וייס באתר summitsearch קורות חייו של ג'ו וייס מידע גאוגרפי מידע גאוגרפי והיסטורי באתר אנציקלופדיית ההרים הקנדית קורות חייו של ג'ו וייס
גילברט קפלן

גילברט אדמונד קפלן (באנגלית: Gilbert Edmund Kaplan ‏ 3 במרץ 1941 - 1 בינואר 2016) היה איש עסקים יהודי-אמריקאי ומו"ל פיננסי. כמו כן היה חובב נלהב של המוזיקה של גוסטב מאהלר, ומנצח חובב על הסימפוניה השנייה שלו. קפלן נולד בניו יורק ב-3 במרץ 1941. קפלן למד באוניברסיטת דיוק וקיבל תואר ראשון מ"בית הספר החדש למחקר חברתי". הוא המשיך את לימודיו בבית הספר למשפטים של האוניברסיטה. בשנת 1963 החל קפלן לעבוד ככלכלן בבורסה האמריקאית. הוא ייסד את כתב העת "אינסטיטושונל אינווסטור" בשנת 1967 והיה המו"ל שלו עד 1990, והעורך הראשי למשך שנתיים נוספות, אף כי מכר אותו בשנת 1984. הניו יורק טיימס דיווח: "המחיר לא פורסם אך השמועה אומרת, שהוא בסביבות 75 מיליון דולר." עניינו של קפלן בסימפוניה השנייה של מאהלר החל בשנת 1965. בשנת 1981 החל לקבל הדרכה בניצוח מצ'ארלס זאכארי בורנשטיין. הוא שכר את אולם אוורי פישר בניו יורק להופעת הבכורה הפומבית שלו כמנצח בשנת 1982, עם התזמורת הסימפונית האמריקאית והמקהלה הסימפונית וסטמינסטר. במקור, ביקשה התזמורת למנוע פרסום ביקורות, אבל לייטון קרנר מ"קול הוילג'" הפר את האיסור הזה בביקורת חיובית על הקונצרט. בהמשך ניצח קפלן על הסימפוניה השנייה של מאהלר ביותר מ-100 הופעות חיות לאורך כל חייו. הוא ייסד את קרן קפלן, שהוקדשה למלגות ולקידום המוזיקה של גוסטב מאהלר. לאחר מחקר אישי, הקליט פעמיים את הסימפוניה השנייה של מאהלר: עם התזמורת הסימפונית של לונדון בשנת 1987, ועם הפילהרמונית של וינה בשנת 2002.הסימפוניה השנייה של מאהלר היא היצירה השלמה היחידה שעליה ניצח בפומבי, אף כי הקליט בנפרד את האדג'טו מתוך הסימפוניה החמישית של מאהלר בהקלטת אולפן. קפלן היה בעליו של כתב היד החתום של הפרטיטורה של מאהלר לסימפוניה השנייה והוציא לאור מהדורת פקסימיליה של הפרטיטורה בשנת 1986. ב-29 בנובמבר 2016 נמכרה הפרטיטורה במכירה פומבית תמורת 4,546,260 לירות שטרלינג, שיא לכל כתב-יד מוזיקלי במועד זה. כמו כן היה ברשותו כתב-יד של השיר של מאהלר, "Ich bin der Welt abhanden gekommen." קרן קפלן פרסמה פקסימיליה של כתב-יד זה בשנת 2015. קפלן היה שותף לעריכת ההוצאה הביקורתית החדשה של הסימפוניה השנייה כחלק מן ההוצאה הביקורתית השלמה של יצירות מאהלר. בשנת 1993 ניצח קפלן על הסימפוניה השנייה של מאהלר בביצוע התזמורת הסימפונית הישראלית ראשון לציון עם אגודת הזמר הווינאית. גילברט קפלן, באתר AllMusic (באנגלית) גילברט קפלן, באתר MusicBrainz (באנגלית) גילברט קפלן, באתר Discogs (באנגלית) ישראל היום, כתב יד של הסימפוניה השנייה של מאהלר נמכר במחיר שיא בסותבי'ס 30 בנובמבר 2016 מרגלית פוקס, הניו יורק טיימס, "גילברט א. קפלן, מו"ל ומנצח לעת מצוא, מת בגיל 74" 6 בינואר 2016 אמילי לנגר, וושינגטון פוסט, גילברט קפלן, איש עסקים מיליונר ומאסטרו חובב של יצירות מאהלר מת בגיל 74 4 בינואר 2016 סטיבן מוס, הגרדיאן 6 בפברואר 2016 אנתוני הולדן, "תקליטור קלאסי של השבוע", האובזרבר, לונדון, 16 בנובמבר 2003 טים פייג' כתב בהניו יורק טיימס: "רק עכשיו יוכלו נגנים, מלומדים והציבור הרחב להחזיק בהעתק של כתב היד המקורי של אחת הסימפוניות של המלחין." מייקל האן, "הגרדיאן", כתבב היד של הסימפוניה השנייה של מאהלר נמכר במחיר שיא 29 בנובמבר 2016 בן פיניין, Lost to the World, כתב העת Listen, אביב 2015, כרך 7, גיליון 1, עמ' 32-29 http://dictionnaire.sensagent.leparisien.fr/אגודת הזמר הווינאית/he-he
דוד אמסלם (כדורגלן)

דוד אמסלם (נולד ב-4 בספטמבר 1971) הוא כדורגלן עבר ישראלי ששיחק בעמדת המגן השמאלי. אמסלם נולד וגדל בלוד, ככדורגלן שיחק אמסלם בקבוצות הבוגרים בעמדת המגן השמאלי, אף שבנעוריו שיחק בעמדת החלוץ. אמסלם החל את הקריירה במחלקת הילדים של איילת-לוד והמשיך משם למחלקות הנוער של הפועל תל אביב ובני יהודה. עונת 1990/1991 הייתה עונתו הראשונה בקבוצה הבוגרת של בני יהודה, בה שיחק עד עונת 1992/1993, בה התגלעו חילוקי דעות בינו לבין הנהלת בני יהודה בנוגע לכרטיס השחקן שלו. בעקבות כך, נכנס אמסלם לשנת הסגר, כשאחריה עבר להפועל תל אביב בה שיחק עונה אחת. בעונת 1995/1996 עבר לבית"ר ירושלים, עימה זכה בעונות 1996/1997 ו-1997/1998 בשתי אליפויות. בעונת 1997/1998 זכה עם בית"ר ירושלים גם בגביע הטוטו. בעונת 1998/1999 עבר לשחק בקבוצת קריסטל פאלאס האנגלית, אך הציג יכולת בינונית ושותף רק ב-10 משחקים במשך העונה, מהם פתח בהרכב רק בחמישה. בראיון שנערך בשנת 2006 אמר אמסלם בהתייחסות לתקופה שבה שיחק באנגליה: ”רציתי להרגיש מה זה אירופה ולכן יצאתי לשחק שם”. בעונת 1999/2000 חזר לארץ, וחתם בקבוצת הפועל חיפה, עמה השתתף במוקדמות ליגת האלופות. בעונת 2000/2001 שב לקדנציה שנייה בבית"ר. בין השאר שיחק תחת המנג'ר אלי אוחנה, ששיחק יחד איתו בבית"ר בשנות התשעים. כאשר לואיס פרננדז הגיע לארץ והתמנה למאמן בית"ר ירושלים, הוא התרשם מיכולת המשחק של אמסלם בן ה-35 ואף רצה להחתימו לעוד שנתיים במועדון. פרננדז הסיט את אמסלם לעמדת הבלם האחורי, לאחר שהקבוצה נקלעה למצוקה בעמדות הבלמים. בעונת 2006/2007 זכה אמסלם עם בית"ר באליפות השלישית שלו, תחת המאמן יוסי מזרחי. בעונת 2007/2008 מונה אמסלם לקפטן הקבוצה אך מיעט לשחק. בתום העונה זכה להניף את גביע המדינה בו זכתה בית"ר, בנוסף לעוד אליפות. בסיום עונת 2008/2009, בגיל 37, הודיע אמסלם על פרישה ממשחק פעיל. במדי נבחרת ישראל הצעירה שיחק אמסלם 11 משחקים ובמדי נבחרת ישראל שיחק אמסלם 31 משחקים. הופעת הבכורה שלו בנבחרת הלאומית הייתה בשנת 1992 במשחק הידידות בין נבחרות ישראל לאיסלנד, שהסתיים בתוצאה 2:2. ההופעה האחרונה שלו במדי הנבחרת הלאומית הייתה בשנת 1999. בעונתו האחרונה כשחקן, עונת 2008/2009, זכה אמסלם עם בית"ר בגביע שני ברציפות. בסיום העונה פרש ממשחק ומונה לעוזר המאמן של יצחק שום בבית"ר ירושלים. במהלך עונת 2009/2010, בעקבות פיטוריו של יצחק שום, מונה אמסלם למאמן הקבוצה. בעקבות הבאתו של אורי מלמיליאן לאמן את בית"ר ירושלים, הועבר אמסלם לתפקיד הסקאוט. באמצע עונת 2010/2011,לאחר התפטרותו של אורי מלמיליאן, התמנה אמסלם לעוזר מאמן בית"ר ירושלים לצד המאמן רוני לוי. ביולי 2011 מונה למאמן הקבוצה, אך התפטר מתפקידו מספר ימים לפני פתיחת הליגה. לקראת עונת 2013/2014 מונה אמסלם שוב לתפקיד עוזר המאמן בבית"ר ירושלים, לצידו של המאמן אלי כהן. בדצמבר 2013 פוטר כהן מתפקידו, ואמסלם המשיך בקבוצה כעוזרו של רוני לוי ששב לעמדת המאמן. בתום העונה סיים אמסלם את תפקידו במועדון. מדיה וקבצים בנושא דוד אמסלם בוויקישיתוף דוד אמסלם, באתר ההתאחדות לכדורגל בישראל דוד אמסלם, באתר Transfermarkt דוד אמסלם, באתר National Football Teams דוד אמסלם, באתר FootballDatabase.eu פרופיל המאמן, באתר Transfermarkt דוד אמסלם באתר בית"ר.נט דור בלך ואופיר סער‏, דוד אמסלם מונה לסקאוט בית"ר ירושלים, באתר וואלה, 24 ביולי 2010 אופיר סער‏, בית"ר ירושלים: דוד אמסלם יאמן את הקבוצה בעונה הבאה, באתר וואלה, 17 ביולי 2011
הגביע לזכר אנדרה הענק

"הגביע לזכר אנדרה הענק" (באנגלית: Andre the Giant Memorial Trophy) הוא גביע של ענף ההיאבקות המקצועית, השייך לארגון ההיאבקות, ה-WWE, וניתן לזוכה בקרב הבאטל רויאל שנערך אחת לשנה באירוע הגדול ביותר, רסלמניה. קרב הבאטל רויאל הראשון לזכר אנדרה הענק נערך ב-6 באפריל 2014, ברסלמניה 30, והזוכה בקרב זה היה סזארו. שם הקרב ניתן כאות כבוד לחבר היכל התהילה, אנדרה הענק, ששקל כ-240 ק"ג והתנשא לגובה של 2.24 מטרים והיה ידוע בכינוי "המלך של קרב הבאטל רויאל", בעקבות כמות קרבות הבאטל רויאל שניצח במהלך הקריירה שלו. ב-10 במרץ 2014 בתוכנית Raw, המנחה המיוחד של רסלמניה 30, האלק הוגאן הודיע שקרב באטל רויאל לזכר אנדרה הענק יתקיים לראשונה ב-6 באפריל והזוכה בקרב זה יקבל גביע בדמותו של אנדרה הענק. סזארו היה הראשון שזכה בגביע לאחר שהדיח את ביג שואו על ידי מהלך הבאדי סלאם שהיה מהלך המזוהה להאלק הוגאן שהניף את אנדרה הענק ברסלמניה 3. ברסלמניה 31 שנערכה ב-29 במרץ 2015, כחלק מהמופע המקדים לאירוע עצמו, מה שהפך בעצם את הקרב לזכרו של אנדרה למסורת שנתית. ביג שואו היה זה שזכה בקרב הבאטל רויאל השני לאחר שהדיח את דמיאן מיזדאו. ביג שואו הוא מתאבק שהשוו אותו לאנדרה הענק גם מבחינת הגודל וגם מבחינת הגובה. ברסלמניה 32 הקרב היה חלק מהאירוע עצמו, כשהזוכה בו היה ברון קורבין שהדיח את קיין. אחת הכניסות המפתיעות שנכנסו לקרב בשנה זו הייתה הכניסה של שחקן העבר של ה-NBA, שאקיל אוניל. הקרב הרביעי במסורת "הגביע לזכר אנדרה הענק" נערכה ברסלמניה 33 כחלק מהמופע המקדים לאירוע ובו מוג'ו רולי זכה לאחר שקיבל עזרה מחברו שהגיע מהקהל, שחקן ה-NFL, רוב גרונקובסקי, בהדחתו של ג'ינדר מהאל. הקרב החמישי נערך כחלק מהמופע המקדים לרסלמניה 34 במרצדס-בנץ סופרדום שבניו אורלינס, לואיזיאנה, ב-8 באפריל 2018. המנצח בקרב והזוכה בגביע היה מאט הארדי לאחר שהדיח אחרון את ברון קורבין. הקרב השישי נערך כחלק מהמופע המקדים לרסלמניה 35 באצטדיון מטלייף שבמזרח רד'רפורד, ניו ג'רזי, ב-7 באפריל 2019. המנצח בקרב והזוכה בגביע היה ברון סטרומן לאחר שהדיח אחרון את קולין ג'וסט. הקרב השביעי במסורת הגביע היה אמור להתרחש ברסלמניה 36 באצטדיון ריימונד ג'יימס שבטמפה, פלורידה, ב-5 באפריל 2020, אך שיקולים סביב מגפת הקורונה הובילו לשינויים במתכונת השידורים באותה התקופה, כאשר הקרב לא התקיים עקב הגבלת מתאבקים אשר נמצאים יחדיו בזירה בזמן נתון. אנדרה הענק רסלמניה מדיה וקבצים בנושא הגביע לזכר אנדרה הענק בוויקישיתוף סזארו הזוכה בקרב הבכורה של הבאטל רויאל לזכרו של אנדרה הענק ביג שואו הוא הזוכה בקרב הבאטל רויאל השנתי ברון קורבין הוא הזוכה השלישי בקרב הבאטל רויאל לזכרו של אנדרה הענק מוג'ו ראולי הוא הזוכה הרביעי בקרב הבאטל רויאל לזכרו של אנדרה הענק רסלמניה 36 לא תכלול קרבות באטל רויאל
זלדה שוליאק

זלדה שוליאק (1918 – ספטמבר 1991) הייתה אתלטית ישראלית. חברת המשלחת הארצישראלית למשחקים העולמיים לנשים (לונדון 1934) ואלופת ארץ ישראל הראשונה (1935) בריצת 80 מטר משוכות. שוליאק התאמנה באגודת הספורט מכבי תל אביב. בכינוס הספורט היהודי הגדול שנערך בפראג, צ'כיה השתתפה שוליאק בתחרות ההתעמלות. במשחקים העולמיים לנשים שנערכו בלונדון באוגוסט 1934 השתתפה שוליאק בריצת 60 מטר, בריצת 80 מטר משוכות ובריצת שליחות 4x100 מטר, הייתה האצנית הראשונה. במכביה השנייה שנערכה בשנת 1935 סיימה שוליאק במקום חמישי בקפיצה לרוחק בתוצאה של 4.63 מטר. באליפות ארץ ישראל הראשונה שנערכה בסוף דצמבר אותה שנה היא זכתה בשתי מדליות, זהב וכסף. מדליית זהב, בריצת 80 מטר משוכות בתוצאה של 15.9 שניות, לפני גירה שפירא ועדה יהודאית, שתיהן ממכבי עתיד תל אביב ומדליית כסף, בקפיצה לרוחק בתוצאה של 4.36 מטר, אחרי גירה שפירא (4.48 מטר) ולפני שושנה בורשטיין ממכבי תל אביב (4.24 מטר). נפטרה בספטמבר 1991. מדור הספורט - בארצנו בולטין "המכבי" - אטלטיקה קלה באגודת מכבי תל אביב, דואר היום, 13 בינואר 1933 מדור הספורט - בארצנו ב"מכבי" - שיחה עם ד"ר זיגי הרמן, דואר היום, 20 בינואר 1933 ולטר פרנקל, מדור האספורט - התחרויות הסופיות לפני הנסיעה לצ'רנוביץ', דואר היום, 7 ביולי 1933 מדור הספורט - דרכנו לקראת המכביה השניה, דואר היום, 1 בדצמבר 1933 סיפורו של דר' ג'וזף אקשטיין, בנה של זלדה שוליאק(הקישור אינו פעיל), באתר המכביה אתר "Billiongraves" מדור הספורט - דרכנו לקראת המכביה השניה, דואר היום, 1 בדצמבר 1933 ליפא לויתן, ארץ ישראל באולימפיאדת הנשים, הירדן, 7 בספטמבר 1934 התחרויות ב"המכביה", דבר, 5 באפריל 1935 המכביה נפתחה, דואר היום, 5 באפריל 1935 הרבנאות הא"י לנשים באתלטיקה קלה, הַבֹּקֶר, 31 בדצמבר 1935
הר וולי (קנדה)

הר ווּלִי (באנגלית: Mount Woolley) הוא הר ברכס וינסטון צ'רצ'יל שבהרי הרוקי הקנדיים, בפרובינציית אלברטה שבקנדה. גובהו של ההר 3,405 מטרים מעל פני הים, והוא ממוקם בעמק נהר סאנוואפטה, בשטח הפארק הלאומי ג'ספר, ½1 קילומטרים מדרום לפסגת דיאדם. הר וולי הוא ההר ה-28 בגובהו באלברטה. שמו של ההר ניתן לו בשנת 1898 על ידי ג'יי נורמן קולי, והוא נקרא על שם שחקן הפוטבול הרמן וולי, אשר טיפס יחד עם קולי במשלחות החקר שלו שנערכו בשנים 1898 ו-1902 בהרי הרוקי הקנדיים. העלייה הראשונה לפסת ההר הייתה בשנת 1925 על ידי הצוות היפני אשר כלל את ס. האשימוטו (S. Hashimoto), ה. האטאנו  (H. Hatano), ט. האיאקאווה (T. Hayakawa), י. מאקי (Y. Maki), י. מיטה (Y. Mita) ונ. אוקאבה (N. Okabe), ומורי הדרך הנס פורר (Fuhrer), ה. קולר (H. Kohler) וג'. ובר (J. Weber). Bill Corbett, The 11,000ers of the Canadian Rockies, PP54-55 הר וולי באתר summitsearch - מידע גאוגרפי ומידע למטפסים על ההר הר וולי באתר peakbagger הר וולי באתר summitpost הר וולי באתר peakware הר וולי, סרטון באתר יוטיוב - טיפוס על הר וולי תצלומי הר וולי(הקישור אינו פעיל) מפה טופוגרפית של אזור הר וולי מזג אוויר עדכני עבור הר וולי - לפי גבהים מידע היסטורי וגאוגרפי באנציקלופדיית ההרים הקנדית הרי אלברטה לפי גובהם
הר וולי (ניו זילנד)

הר וולי (באנגלית: Mount Woolley) הוא הר באזור קנטרברי שבשטח האי הדרומי של ניו זילנד. גובהו של ההר 1,849 מטרים מעל פני הים. תצלום לוויין ומידע גאוגרפי מפה טופוגרפית של הר וולי מפה טופוגרפית של קנטרברי ואזור הר וולי מידע גאוגרפי לפי מקור אחר גובהו של ההר 1,743 מטרים ערך זה הוא קצרמר בנושא גאוגרפיה של ניו זילנד ובנושא הרים. אתם מוזמנים לתרום לוויקיפדיה ולהרחיב אותו.
הר וולי

האם התכוונתם ל... הר וולי (קנדה) – הר בהרי הרוקי הקנדיים בפרובינציית אלברטה שבקנדה הר וולי (ניו זילנד) – הר באי הדרומי של ניו זילנד
פטראנודוניים

פטראנודוניים (שם מדעי: Pteranodontidae) היא משפחה של זוחלים מעופפים שחיו בתקופת הקרטיקון לפני 66–88 מיליון שנה, בסמוך להכחדת הדינוזאורים הגדולה. מאובניהם התגלו באמריקה הצפונית והדרומית. פטרוזאורים אלה בלטו בעיקר בכרבולת האחורית הגדולה שלהם שכנראה שימשה לאיזון. כמו הפטרוזאורים הגדולים האחרים הם לא נפנפו בכנפיהם אלא דאו בדומה לנשרים וחסידות מודרניות. הם עפו מעל הימים ושלו דגים במקורם הארוך. לפטראנודוניים לא היו כלל שיניים. דאונדראקו (Dawndraco) גאוסטרנברגיה (Geosternbergia) פטרנודון (Pteranodon) טתידראקו (Tethydraco) מדיה וקבצים בנושא פטראנודוניים בוויקישיתוף פטראנודוניים, באתר האנציקלופדיה של החיים (באנגלית) פטראנודוניים, באתר GBIF (באנגלית)
איגרה

איגרה (ברוסית: Игра; באודמורטית: Эгра) היא עיירה ברפובליקת אודמורטיה ברוסיה. לראשונה היישוב מוזכר בתעודה מ-1615. ב-1678 היו בו 43 בתי אב שבהם התגוררו 185 תושבים. ב-1859 היו בו 19 בתי אב והתגוררו בו 111 תושבים. ב-1862 בכפר נבנתה כנסייה, וב-1873 על יד הכנסייה נפתח בית ספר. ב-13 בספטמבר 1918 באזור התפתחו מספר מרידות כנגד השלטון הקומוניסטי אשר דוכאו על ידי הצבא האדום. אוכלוסיית איגרה לפי שנים: מדיה וקבצים בנושא איגרה בוויקישיתוף ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
סן אנדרס

סן אנדרס (בספרדית: San Andrés) הוא שמו הספרדי של הקדוש הנוצרי אנדראס הקדוש. האם התכוונתם ל... סן אנדרס ופרובידנסיה – ארכיפלג ומחוז בקולומביה. סן אנדרס (אי) – אי מרכזי בארכיפלג. סן אנדרס (עיר) – עיר השוכנת על האי סן אנדרס, בירת המחוז. מומיית סן אנדרס – מומיה גואנצ'ית שהתגלתה באזור הכפר סן אנדרס בסנטה קרוס דה טנריפה באיים הקנריים בספרד. ראו גם סן אנדראס
Lovely Day

Lovely Day (בעברית: יום יפה) הוא שיר שבוצע על ידי זמר הסול והאר אנד בי ביל וית'רס. השיר נכתב על ידי ווית'רס וסקיפ סקרבורו יצא כסינגל בדצמבר 1977 והופיע באלבומו של וויתרס "Menagerie" שיצא לאור בשנת 1978. השיר ראוי לציון הודות לצליל יחיד שווית'רס מחזיק באופן רצוף לקראת סופו למשך 18 שניות, והוא מן הארוכים ביותר שהוקלטו אי פעם בשיר השיר הגיע למקום השישי במצעד שירי האר אנד בי ולמקום 30 במצעד הבילבורד הוט 100 בתחילת 1978. בבריטניה הגיע השיר למקום השביעי במצעד הסינגלים הבריטי. גרסה לשיר שקיבלה את השם " sunshine mix" עובדה על ידי בן ליברנד ויצאה על ידי ווית'רס בשנת 1988, הגיעה למקום הרביעי במצעד. גרסת הרמיקס הביאה להתלהבות מחודשת מהגרסה המקורית לשיר. עניין נוסף עורר השיר בשנת 1995 כאשר הופיע בפרסומת ליצרן התה "טטלי", ובשנת 1999 לאחר שהופיע בפרסומת של גאפ. ב-20 בינואר 2021 ביצעה הזמרת האמריקאית דמי לובאטו את השיר במשדר "אמריקה חוגגת" שציין את שיאה של ההשבעה של ג'ו ביידן לנשיאות ארצות הברית. מידע על היצירה "Lovely Day" באתר מיוזיק בריינז סרטון השיר "Lovely Day" באתר יוטיוב http://www.officialcharts.com/artist/14670/bill-withers/, באתר officialcharts.com You ask, we answer! “Which singer can hold the longest note?”, באתר musicroom רועי ברק, ג'ו ביידן הושבע כנשיא ה-46 של ארה"ב: "יום של היסטוריה ותקווה", באתר גלובס, ‏20 בינואר 2021 Gold & Platinum, RIAA (באנגלית אמריקאית)